Pierre-Emerick Aubameyang

Pierre-Emerick Emiliano François Aubameyang (s. 18. kesäkuuta 1989 Laval, Mayenne, Ranska) on gabonilainen jalkapalloilija, pelipaikaltaan hyökkääjä, joka edustaa Ranskan Ligue 1:ssä pelaavaa Marseillea. Hän kuuluu lisäksi Gabonin jalkapallomaajoukkueeseen. Myös hänen vanhempi veljensä Willy on jalkapalloilija.

 Ura 
Ranskassa kasvanut ja muun muassa FC Rouenin sekä SC Bastian juniorijoukkueissa pelannut Aubameyang aloitti ammattilaisuransa Italiassa AC Milanin organisaatiossa ja oli hetken aikaa seuran edustusjoukkueessakin. Peliajattomuuden ja kokemuksen hakemisen vuoksi hänet lainattiin kaudeksi 2008–2009 ranskalaiseen Dijoniin.OFFICIAL, AC Milan, Aubameyang to Dijon footballpress 21.6.2008 Viitattu 18.6.2010  Seuraavalla kaudella Ranskan pääsarjassa pelannut Lille halusi tehdä lainasopimuksen Aubameyangin kanssa, ja hän siirtyi seuraan kaudeksi 2009-2010.Pierre-Emerick Aubameyang rejoint le LOSC ! losc.fr 24.6.2009 Viitattu 18.6.2010  Kesällä 2010 hän siirtyi lainalle AS Monacoon ja tammikuun 2011 lopulla Saint-Étienneen, jonne siirtyi pysyvällä siirrolla vuoden 2012 alusta. Hän oli voittamassa Ranskan liigacupia kaudella 2012–2013. Hän pelasi seurassa kaikkiaan 87 Ligue 1:n ottelua, ja teki 37 maalia.

Aubameyang siirtyi 4. heinäkuuta 2013 Borussia Dortmundin riveihin. Blitzschnell und extravagant: Dortmunds Aubameyang kicker.de 4.7.2013 Viitattu 14.10.2022  Hän voitti DFL-Supercupin 2013 ja 2014. Hän teki voittomaalin Saksan cupin loppuottelussa Eintracht Frankfurtia vastaan 2017. Hän voitti samalla kaudella Bundesliigan maalikuninkuuden viimeisteltyään 31 maalia. Kaikkiaan hän teki Dortmundille viiden kauden aikana 144 bundesliigaottelussa 98 maalia. Mestarien liigassa hän teki 15 maalia 32 ottelussa.

Aubameyang siirtyi tammikuussa 2018 Arsenaliin ja teki debyytissään myös ensimmäisen maalin seurassa. Kauden aikana hän pelasi Valioliigassa 13 ottelua ja teki niissä kymmenen maalia. Kaudella 2018–2019 hän teki 36 valioliigaottelussaan 22 maalia ja oli maalintekijätilaston jaetulla kärkipaikalla kahden Liverpool-pelaajan kanssa. Eurooppa-liigassa hän pelasi samalla kaudella 12 ottelua, mukaan lukien tappiollinen finaali. Maaleja hän viimeisteli kahdeksan.

Aubameyang pelasi kaudella 2019–2020 Valioliigassa 36 ottelua ja teki 22 maalia. Arsenalin voittamassa FA Cupissa hän pelasi vain välierän ja loppuottelun, ja teki kummassakin kaksi maalia. Syyskuussa 2020 Aubameyang teki kolmivuotisen jatkosopimuksen Arsenalin kanssa. https://yle.fi/urheilu/3-11545971  Kaudella 2020–2021 hän viimeisteli 29 valioliigaottelussa kymmenen maalia. Hän oli lisäksi voittamassa Community Shieldiä. Seuraavan kauden alkupuoliskolla hän pelasi 14 valioliigaottelua ja teki neljä maalia sekä kuusi Eurooppa-liigan ottelua saldonaan kaksi maalia.

Aubameyang irtisanoi Arsenal-sopimuksensa helmikuussa 2022, ja liittyi Barcelonaan kolmivuotisella sopimuksella. Hän viimeisteli 18 pelaamassaan Primera Divisiónin ottelussa 11 maalia. Hän joutui kesällä 2022 aseellisen ryöstön ja pahoinpitelyn uhriksi kotonaan Barcelonassa. Syyskuun alussa hän teki sopimuksen Chelsea FC:n kanssa. Debyyttikaudellaan hän pelasi 15 valioliigaottelussa, näistä vain viidesti avauskokoonpanossa, ja teki yhden maalin. Mestarien liigan kuudessa ottelussa hän teki kaksi maalia. Aubameyang kuvasi myöhemmin Chelseassa viettämäänsä vuotta ”vitun isoksi virheeksi”.

Heinäkuussa 2023 Aubameyang siirtyi kolmivuotisella sopimuksella ranskalaisseura Marseilleen. Kaudella 2023–2024 Aubameyang pelasi 34 Ligue 1 -ottelua, joissa hän teki 17 maalia ja antoi kahdeksan maalisyöttöä. Eurooppa-liigassa hän pelasi 13 ottelua ja oli 10 maalillaan Eurooppa-liigan kauden paras maalintekijä. Hänet palkittiin toukokuussa 2024 myös Eurooppa-liigan kauden parhaana pelaajana.

Aubameyang siirtyi heinäkuussa 2024 Marseillesta saudiarabialaiseen Al-Qadsiahiin kaksivuotisella sopimuksella. Kaudella 2024–2025 hän pelasi 32 Saudi-Arabian Valioliigan ottelua, joissa hän teki 17 maalia. Aubameyang purki sopimuksensa Al-Qadsiahin kanssa heinäkuussa 2025.

Aubameyang palasi Marseilleen 31. heinäkuuta 2025 kaksivuotisella sopimuksella.

 Maajoukkueura 
Aubameyang pelasi yhden ottelun Ranskan alle 21-vuotiaiden jalkapallomaajoukkuessa. Gabonin maajoukkueessa hän on pelannut vuodesta 2009 lähtien. Hän oli mukana vuoden 2010 Afrikan-mestaruuskilpailuissa, jossa Gabon jäi alkulohkoon. Vuoden 2012 Afrikan-mestaruuskilpailuissa Gabonin tie päättyi puolivälieriin. Aubameyang teki turnauksessa kolme maalia, joilla hän voitti turnauksen maalikuninkuuden. Hän pelasi Gabonin kaikki kolme ottelua sekä Afrikan-mestaruuskilpailuissa 2015, joissa teki yhden maalin, että Afrikan-mestaruuskilpailuissa 2017, joissa viimeisteli kaksi maalia. Aubameyang ilmoitti 19. toukokuuta 2022 lopettavansa Gabonin maajoukkueuransa 72 ottelun ja 30 maalin jälkeen. Hän kuitenkin palasi maajoukkueeseen vuotta myöhemmin.

Aubameyang valittiin Afrikan vuoden jalkapalloilijaksi 2015.

 Lähteet 

 Aiheesta muualla 
 National Football Teams 

Luokka:Ranskalaiset jalkapalloilijat
Luokka:Gabonilaiset jalkapalloilijat
Luokka:Vuonna 1989 syntyneet
Luokka:Elävät henkilöt